*Anexa 3*

 *la Hotărârea Consiliului*

*de Administraţie al ANRCETI*

 *nr. din 2021*

Instrucțiune

privind modul de completare a Formularului tipizat al
Raportului statistic trimestrial (SP-1 „Rețele și servicii poștale”)

al furnizorului de servicii poștale

Descriere generală

Prezenta instrucțiune este elaborată pentru ghidarea furnizorilor de servicii poștale în completarea formularului statistic trimestrial pe care aceștia au obligația să-l îndeplinească și să-l transmită Agenției Naționale pentru Reglementare în Comunicații Electronice și Tehnologia Informației (ANRCETI), în conformitate cu Hotărârea Consiliului de Administrație al ANRCETI nr. din 2021.

Formularul statistic se va completa trimestrial, în mod cumulativ. Aceasta presupune că datele pentru fiecare dintre trimestrele 2, 3 și 4 vor cuprinde performanțele de la începutul anului de raportare până la sfârșitul trimestrului de raportare. Prin urmare, informația trimestrului 4 va fi echivalentă cu situația anuală a furnizorului. În cazul datelor care reflectă doar o fotografie a situației (de exemplu - date privind personalul, etc.), se va reflecta situația la sfârșitul trimestrului de raportare.

Formularul SP-1 va fi completat de fiecare furnizor care a depus o notificare către ANRCETI privind intenţia de a presta activități de furnizare a serviciilor poștale şi, după caz, stabilirea şi operarea reţelelor poştale pentru furnizarea unor astfel de servicii (furnizori autorizați conform procedurii Autorizării generale stabilite de Legea comunicațiilor poștale nr.36/2016).

Prezentarea raportului

Raportul statistic SP-1 (Rețele și servicii poștale) va fi prezentat la ANRCETI trimestrial până la data de 10 a lunii imediat următoare perioadei de raportare.

Furnizorii vor completa și expedia rapoartele prin poșta electronică în formatul inițial MS Excel cu aplicarea semnăturii electronice a semnatarului, în modul stabilit de legislaţia în vigoare, astfel încât să poată fi facilitată prelucrarea și verificarea conținutului rapoartelor. Adresa de email pentru expedierea rapoartelor statistice este: **raport.statistic@anrceti.md**.

În cazul în care furnizorul nu dispune de semnătură electronică rapoartele vor fi prezentate ANRCETI în formă electronică la adresa de email menționată şi în unul dintre următoarele moduri:

1. prin depunere, personal sau prin reprezentant al furnizorului de servicii poştale, sub semnătură;
2. prin serviciul poştal cu trimitere recomandată cu confirmare de primire, la adresa ANRCETI: bd. Ştefan cel Mare 134, of. 410, mun. Chişinău.

În cazul expedierii raportului prin poștă, furnizorul va ține cont de o perioada necesară pentru ca trimiterea poștală să fie livrată destinatarului, astfel încât termenii stabiliți pentru prezentarea rapoartelor să poată fi respectați.

Având în vedere că în datele prezentate în rapoarte pot fi depistate inexactități, erori, pot apărea întrebări privind relevanța și corectitudinea informației, prezentarea incompletă a informației, ANRCETI poate să contacteze persoanele de contact indicate de către furnizor în foaia de titlu a formularului, pentru a face precizările necesare și poate solicita completarea și expedierea repetată a formularului. Această reexpediere urmează să aibă loc în timp de 2 săptămâni de la data limită stabilită pentru prezentarea raportului.

Completarea paginii de titlu a raportului

Foaia de titlu - va descrie informația despre furnizorul care prezintă raportul, perioada de raportare și persoana de contact (persoana care completează raportul).

În denumirea furnizorului - va fi indicată denumirea juridică a întreprinderii, astfel cum figurează în actele de înregistrare și cele din notificarea expediată ANRCETI privind activitățile în domeniul poștal desfășurate.

La codul IDNO - se va completa codul unic obținut la înregistrarea întreprinderii (denumit și cod fiscal). Prezentarea acestuia este obligatorie, pentru a permite prelucrarea corectă a rapoartelor prezentate.

Perioada de raportare - se va indica cea încheiată pentru care se prezintă datele statistice de către furnizorul de servicii poștale.

La persoana de contact - se va indica acea persoană care a completat formularul (și, mai jos de numele acesteia - adresa de email), sau a fost responsabilă pentru agregarea informațiilor conținute în raport, sau este persoana care are competența să comunice despre conținutul informațiilor din raport. Pot fi indicate mai multe persoane de contact care au competența să comunice despre întreg conținutul informațiilor raportului prezentat. Această informație va fi utilizată de ANRCETI pentru precizări în cazul când există neclarități în conținutul raportului și este necesară contactarea persoanei pentru clarificarea acestora și, eventual, pentru o remitere repetată a formularului. La adresa de contact a furnizorului se va indica adresa poștală pentru corespondență cu furnizorul.

Pagina: „Date generale”

Datele generale despre furnizor, completate la această pagină vor reflecta informații referitoare la: situația financiară, traficul serviciilor poștale, rețeaua poștală, investițiile și personalul furnizorului de servicii poștale.

Date referitoare la situația financiară

1. Acest indicator va reflecta venitul total înregistrat de furnizor din prestarea serviciilor poștale. Acest indicator este calculat automat de Excel, ca sumă a indicatorilor 1.1-1.7.
	1. Acest indicator va reflecta veniturile înregistrate din prestarea serviciilor poștale constând în trimiteri de corespondență (scrisori, cărți poștale, imprimate);
	2. Acest indicator va reflecta veniturile înregistrate din prestarea serviciilor poștale constând în pachete mici;
	3. Acest indicator va reflecta veniturile înregistrate din prestarea serviciilor poștale constând în colete poștale;
	4. Acest indicator va reflecta veniturile înregistrate din prestarea serviciilor poștale constând în Saci “M”;
	5. Acest indicator va reflecta veniturile înregistrate din prestarea serviciilor poștale constând în cecograme;
	6. Acest indicator va reflecta veniturile înregistrate din prestarea serviciilor poștale constând în publicitate prin poștă;
	7. Acest indicator va reflecta veniturile înregistrate din prestarea altor servicii poștale.

Date referitoare la traficul serviciilor poștale va reflecta volumul total al traficului de trimiteri poștale

1. Acest indicator va reflecta volumul total de trimiteri poștale prestat de furnizorul de servicii poștale. Acest indicator este calculat automat de Excel, ca sumă a indicatorilor 2.1-2.7.
	1. Acest indicator va reflecta volumul de trimiteri poștale constând în trimiteri de corespondență (scrisori, cărți poștale, imprimate);
	2. Acest indicator va reflecta volumul de trimiteri poștale constând în pachete mici;
	3. Acest indicator va reflecta volumul de trimiteri poștale constând în colete poștale;
	4. Acest indicator va reflecta volumul de trimiteri poștale constând în Saci “M”;
	5. Acest indicator va reflecta volumul de trimiteri poștale constând în cecograme;
	6. Acest indicator va reflecta volumul de trimiteri poștale constând în publicitate prin poștă;
	7. Acest indicator va reflecta volumul altor servicii poștale.

Date referitoare la rețeaua poștală

1. Acest indicator va reflecta numărul de localități din Republica Moldova care dispun de oficii poștale. Acest indicator este calculat automat de Excel, ca sumă a indicatorilor 3.1-3.2.
	1. Acest indicator va reflecta numărul localităților rurale care dispun de oficii poștale;
	2. Acest indicator va reflecta numărul localităților urbane care dispun de oficii poștale.
2. Acest indicator va reflecta numărul de oficii și agenții poștale ale furnizorului de servicii poștale (puncte de acces deservite de personal). Acest indicator este calculat automat de Excel, ca sumă a indicatorilor 4.1-4.2.
	1. Acest indicator va reflecta numărul oficiilor și agențiilor poștale din localitățile rurale;
	2. Acest indicator va reflecta numărul oficiilor și agențiilor poștale din localitățile urbane.
3. Acest indicator va reflecta numărul punctelor de acces constând în cutii poștale ale furnizorului de servicii poștale (cutii destinate publicului pentru depunerea poștei de scrisori spre expediere). Acest indicator este calculat automat de Excel, ca sumă a indicatorilor 5.1-5.2.
	1. Acest indicator va reflecta numărul de cutii poștale din localitățile rurale;
	2. Acest indicator va reflecta numărul de cutii poștale din localităților urbane.
4. Acest indicator va reflecta numărul punctelor de contact constând în căsuțe poștale ale furnizorului de servicii poștale (cutii în care poșta este distribuită la domiciliul destinatarului). Acest indicator este calculat automat de Excel, ca sumă a indicatorilor 6.1-6.2.
	1. Acest indicator va reflecta numărul de căsuțe poștale din localitățile rurale;
	2. Acest indicator va reflecta numărul de căsuțe poștale din localitățile urbane.
5. Acest indicator va reflecta numărul punctelor de autodeservire care constau în Post Terminale poștale (sistem automatizat, prevăzut pentru recepționarea și distribuirea trimiterilor poștale). Acest indicator este calculat automat de Excel, ca sumă a indicatorilor 7.1-7.2.
	1. Acest indicator va reflecta numărul punctelor de autodeservire care constau în Post Terminale poștale din localitățile rurale;
	2. Acest indicator va reflecta numărul punctelor de autodeservire care constau în Post Terminale poștale din localitățile urbane.
6. **Accesul la rețeaua poștală**
	1. Acest indicator va fi completat „da” de către furnizorii de servicii poștale ce furnizează servicii poștale prin intermediul rețelei poștale proprii.
	2. Acest indicator va fi completat „da” de către furnizorii de servicii poștale ce utilizează rețeaua unui alt furnizor de servicii poștale pentru furnizarea serviciilor poștale proprii. De asemenea, la raportul în cauză prezentat către ANRCETI, se va anexa și lista furnizorilor prin intermediul cărora au fost prestate serviciile poștale proprii.
	3. Acest indicator va fi completat „da” de către furnizorii de servicii poștale ce au oferit acces altor furnizori de servicii poștale la rețeaua poștală proprie. De asemenea, la raportul în cauză prezentat către ANRCETI, se va anexa și lista furnizorilor de servicii poștale căror le-a fost oferit accesul la rețeaua poștală proprie.
7. Date referitoare la acoperire
	1. Acest indicator va reflecta raportul dintre numărul estimat de locuitori deserviți de oficiile poștale, domiciliați în zona oficiilor poștale (în limitele teritoriului controlat de autorități) și numărul total de locuitori ai Republicii Moldova (în limitele teritoriului controlat de autorități), exprimat în procente.
	2. Acest indicator va reflecta raportul dintre numărul estimat de locuitori deserviți de cutiile poștale, domiciliați în zona cutiilor poștale (în limitele teritoriului controlat de autorități) și numărul total de locuitori ai Republicii Moldova (în limitele teritoriului controlat de autorități), exprimat în procente.

Date privind investițiile

1. Acest indicator va reflecta valoarea totală a investițiilor directe ale furnizorului în rețele și servicii poștale (licențe, brevete, edificii și infrastructuri asociate acestor, capacități operaționale etc., care însă nu vor include investițiile legate de achiziții și fuzionări, investițiile în capitalul altor companii). Acest indicator este calculat automat de Excel, ca sumă a indicatorilor 10.1-10.3.
	1. Acest indicator va reflecta investițiile directe din surse proprii ale furnizorului;
	2. Acest indicator va reflecta investițiile directe din surse străine;
	3. Acest indicator va reflecta investițiile directe de la bugetul de stat.

Date privind personalul

1. Acest indicator va reflecta numărul total al angajaților furnizorului la sfârșitul perioadei de raportare. În caz că activitățile ce nu sunt legate de serviciile poștale sunt semnificative sau preponderente, se va indica numărul angajaților ce pot fi direct atribuiți doar la activitatea de servicii poștale a întreprinderii.Acest indicator este calculat automat de Excel, ca sumă a indicatorilor 11.1-11.2.
	1. Acest indicator va reflecta numărul de persoane angajate de gen masculin.
	2. Acest indicator va reflecta numărul de persoane angajate de gen feminin.
	3. Acest indicator va reflecta numărul total al angajaților care lucrează, exclusiv în domeniu poștal, cu normă întreagă.
	4. Acest indicator va reflecta numărul total al angajaților care lucrează, exclusiv în domeniu poștal, cu fracțiune de normă.
2. Acest indicator va reflecta numărul total de poștași. Acest indicator este calculat automat de Excel, ca sumă a indicatorilor 12.1-12.2.
	1. Acest indicator va reflecta numărul poștașilor din localităților rurale;
	2. Acest indicator va reflecta numărul poștașilor din localităților urbane.

**Date privind reclamațiile**

1. Acest indicator va reflecta numărul de reclamații recepționate de furnizorul de servicii poștale de la clienți. Acest indicator este calculat automat de Excel, ca sumă a indicatorilor 13.1-13.2.
	1. Acest indicator va reflecta numărul reclamațiilor recepționate referitoare la trimiterile poștale interne;
	2. Acest indicator va reflecta numărul reclamațiilor recepționate referitoare la trimiterile poștale internaționale.